*Tämä artikkeli käsittelee vuonna 1974 rakennettua alusta. M/S Östern on myös vuonna 1873 rakennetun aluksen nimi.*

M/S *Östern* Seilin yhteysaluslaiturilla.
M/S *Östern* Aaslaluodon Hangassa.
**M/S Östern** on Sundqvist Investments Oy Ab:n omistama, vuonna 1974 Norjassa valmistunut 33-metrinen yhteysalus. Alukseen mahtuu 17 henkilöautoa ja 126 matkustajaa. Se ostettiin Norjasta vuonoliikenteestä, jossa se kulki Vaeroy-nimisenä. Alus siirrettiin kesällä 2011 liikennöimään Naantalin ja Paraisten välille Saaristomerelle, niin kutsutulle Pienelle Rengastielle.

Alus
----

M/S *Östernin* pituus on 33 metriä ja se on rakennettu vuonna 1974 Norjassa. Aluksen autokannelle mahtuu 17 henkilöautoa ja se sallii myös raskaiden ajoneuvojen kuljetuksen, koska kantavuus on 67 tonnia. Alus saa ottaa 126 matkustajaa, mutta Archipelago Lines on anonut lupaa 200:lle matkustajalle vuodeksi 2012.

Aluksen pääkone sekä potkuriakseli vaihdettiin vuonna 2000. Kun alus ostettiin Suomeen, sen keula- ja peräramppeja jatkettiin, jotta ne soveltuisivat Suomessa käytettäviin kiinteisiin laitureihin. Aiemmin rampit olivat lyhyet, koska vuonoreiteillä laiturit ovat säädettäviä. Aluksen suuri ravintolasalonki sijaitsee alakerroksessa, eikä tilassa ole ikkunoita. Aluksessa on myös salonki yläkerrassa, ja kummassakin tulee olemaan kahviot.

Käyttöhistoria
--------------

Alus toimi Norjassa vuonoliikenteessä Værøy -nimisenä.

Archipelago Lines osti aluksen vuonna 2011 Norjan Bergenistä 300 000 eurolla, ja samalla aluksen nimi muutettiin *Österninksi*. Aluksen uusi nimi *Östern* on otettu vuosikymmeniä Saaristomerellä seilanneesta vuonna 1873 rakennetusta ja 1968 käytöstä poistetusta M/S *Östern* -aluksesta. Alus hankittiin korvaamaan M/S *Linta*, koska *Lintaan* eivät huippusesongin aikana mahtuneet kaikki halukkaat matkustajat ja ajoneuvot.

*Östern* korvasi *Lintan* kesäkuussa 2011, kun *Östernin* muutostyöt saatiin päätökseen. *Östern* jatkaa *Lintan* reitillä Saaristomerellä Naantalin ja Paraisten kaupunkien saaristossa niin kutsutulla Pienellä Rengastiellä, reitillä Nauvo–Seili–Hanka (Rymättylä). *Östernin* laituripaikka sijaitsee Paraisten kaupungin Nauvon pääsaaressa Storlandetissa, sen kirkonkylässä Nauvon vierasvenesatamassa. Sieltä se taittaa merimatkan Seilin saareen 25 minuutissa. Seilistä Hankaan matka kestää 35 minuuttia. Hanka sijaitsee Naantalissa, Rymättylän Aaslaluodon saaressa. Laivareitin varrelle on rakennettu kuusi vanhan mallin mukaista merimerkkiä.

Reittiaikataulussa ajalle 20. toukokuuta–28. elokuuta 2011, Östern liikennöi joka päivä kolme kertaa edestakaisin välillä Nauvo–Seili–Hanka. Reitin matka-aika on noin yksi tunti. Reitin laiturietäisyydet ovat Hanka–Seili 4,1 meripeninkulmaa ja Seili–Nauvo 3,3 mpk.

Lähteet
-------

* Hokkinen, Lauri: *Rengastietä Turun saaristoon*. Raisio: Abonisos, 2009. ISBN 978-952-92-5100-1.
* 

### Viitteet

1. 1 2 3 4 5 6  Östern tuli Bergenistä korvaamaan ahtaan Lintan *ts.fi (Turun Sanomat)*.  26.6.2011. Turku:  TS-Yhtymä Oy. Viitattu 29.8.2011. [vanhentunut linkki]
2. 1 2 3 4 5 6  Leppänen, Raija: Linta aloitti, Östern jatkaa  2.6.2011. Rannikkoseutu.  Arkistoitu 19.7.2014. Viitattu 4.6.2011.
3. ↑  Sjöström, Lasse: Finby, Östern Turkusteamers. Viitattu 4.6.2011.
4. ↑  Nauvo-Seili-Hanka (Rymättylä) – Linta  11.2.2011. Varsinais-Suomen elinkeino-, liikenne- ja ympäristökeskus.  Arkistoitu 22.6.2011. Viitattu 4.6.2011.
5. ↑  Hokkinen, Lauri: "Nauvon vierasvenesatama", *Rengastietä Turun saaristoon*, s. 28.
6. 1 2  Lintan esite 2011 (pdf) Archipelago Lines Oy. Viitattu 4.6.2011. [vanhentunut linkki]
7. ↑  Kansalaisen Karttapaikka Maanmittauslaitos. Viitattu 4.6.2011.
8. ↑  Hokkinen, Lauri: "Seilin saari", *Rengastietä Turun saaristoon*, s. 32.
9. ↑  Ovaska, Heidi: Laiturietäisyydet 2009 (pdf)  31.8.2010. Varsinais-Suomen elinkeino-, liikenne- ja ympäristökeskus.  Arkistoitu 4.6.2011. Viitattu 4.6.2011.

Aiheesta muualla
----------------

* Kuvia tai muita tiedostoja aiheesta **M/S Östern** Wikimedia Commonsissa

* Östern ei aivan ehtinyt juhannusliikenteeseen (video) *TS-tv*.  23.6.2011. Turku:  TS-Yhtymä Oy. Viitattu 29.8.2011. [vanhentunut linkki]
* M/S Östern Facebook. Viitattu 29.8.2011.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Nauvo - pääsaaret ja nähtävyydet |
| --- |
|  |
| Pääsaaret | 
* Iso-Nauvo
* Pikku-Nauvo

 |  |
|  |
| Saaret, joihin pääsee siltayhteydellä | 
* Biskopsö
* Ernholm
* Sommarö
* Kirjais

 |
|  |
| Saaret, joihin pääsee autolautalla | 
* Högsar
* Ängholm
* Vallmo
* Käldö
* Ramsö
* Haverö
* Sandö
* Öjen
* Pensar

 |
|  |
| Saaret, joihin pääsee yhteysaluksella | 
* Innamo
* Seili
* Nötö
* Berghamn
* Brännskär
* Gullkrona
* Stenskär
* Trunsö
* Kopparholm
* Sandholm
* Lökholm
* Borstö

 |
|  |
| Lautat | 
* L/A Elektra
* Haverölautta
* Pärnäinen-Korppoo
* Käldö-Ramsö
* Öjen-Sandö
* Högsar
* Pensarlautta

 |
|  |
| Tiet | 
* Seututie 180
* Kiinteä tieyhteys Nauvo-Parainen

 |
|  |
| Yhteysalukset | 
* M/S Baldur
* M/S Nordep
* M/S Falkö
* M/S Cheri
* M/S Östern

 |
|  |
| Rakennukset | 
* Nauvon kirkko
* Nötön kirkko
* Seilin kirkko
* Engelin piirtämä asuinrakennus Fyren Seilillä

 |
|  |
| Nähtävyydet | 
* Westerholminpolku
* Kyrkbacken
* Jungfrudansen
* Varberget
* Borstögumman

 |
|  |
| Historia | 
* Nauvon historia
* Nauvon taistelu

 |

 |